Nafarroako Parlamentuko Mahaiak, 2019ko irailaren 16an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Koldo Martínez Urionabarrenetxea jaunak aurkezturiko interpelazioa, klimaren aldeko nazioarteko greba deitu duten erakundeen helburuak direla-eta garatu beharreko politika orokorrari buruzkoa.

**2.** Interpelazio hori Osoko Bilkuran izapidetzea.

**3.** Nafarroako Parlamentuko Aldizkari Ofizialean argitara dadin agintzea.

Iruñean, 2019ko irailaren 16an

Lehendakaria: Ainhoa Aznárez Igarza

INTERPELAZIOAREN TESTUA

Geroa Bai talde parlamentarioko kide Koldo Martínez Urionabarrenetxeak, Legebiltzarreko Erregelamenduan ezarritakoaren babesean, honako interpelazio hau aurkezten du, Landa Garapeneko eta Ingurumeneko kontseilariak Osoko Bilkuran erantzun dezan:

Interpelazioa, Klimaren aldeko Nazioarteko Eguna dela-eta irailaren 27an greba deitu duten erakundeen helburuei dagokienez Nafarroako Gobernuak garatuko duen politika orokorrari buruzkoa.

Iruñean, 2019ko irailaren 12an

Foru parlamentaria: Koldo Martínez Uriona-barrenetxea